07/02/2013 | Administración LocalMunicipal
Ferrol
Intervención
Acordo de extinción dos organismos autónomos do Concello de Ferrol

Para cumprir o disposto no decreto da Alcaldía de 8 de xaneiro de 2013, publícase o texto íntegro do acordo adoptado polo Concello en Pleno en sesión de data 27 de decembro de 2012, de Modificación da xestión do servizo municipal de recadación, disolución e extinción do Imfacofe, do Padroado Municipal de Deportes e do Padroado de Música e Artes Escénicas: “Acordo sobre a extinción e disolución do IMFACOFE, do Padroado Municipal de Deportes e do Padroado de Música e Artes Escénicas, así como a integración dos servizos que desenvolven na estrutura funcional do Concello de Ferrol. O Concello de Ferrol, como consecuencia da supresión do IMFACOFE, do Padroado Municipal de Deportes e do Padroado de Música e Artes Escénicas, asumirá directamente e polos seus propios medios a xestión dos referidos servizos que se integrarán orgánica e funcionalmente dos Departamentos municipais correspondentes. O IMFACOFE, o Padroado Municipal de Deportes e o Padroado de Música e Artes Escénicas extinguiranse con efectos do 31 de decembro de 2012. De conformidade co previsto nos propios Estatutos dos Organismos Autónomos descritos, así como no artigo 88.2 do Decreto de 17 de xuño de 1955, polo que se aproba o Regulamento de Servizos das Corporacións Locais, o Concello de Ferrol sucederá universalmente aos referidos entes que serán integrados orgánica e funcionalmente nos seguintes departamentos municipais: a) O IMFACOFE integrarase orgánica e funcionalmente na Area de Economía e Facenda. b) O Padroado Municipal de Deportes integrarase orgánica e funcionalmente no Departamento municipal con competencias en materia de Deportes. c) O Padroado de Música e Artes Escénicas integrarase orgánica e funcionalmente no Departamento municipal competente en materia de Cultura.1.- A valoración do custo efectivo dos medios que se traspasan comprenderá o orzamento do IMFACOFE, do Padroado Municipal de Deportes e do Padroado de Música e Artes Escénicas, sen prexuízo do seu estado de execución no momento da entrada en vigor do presente Acordo, e as incorporacións que, de ser o caso, se fagan, así como as achegas de medios, servizos, bens e outros elementos con valoración económica que se adscriban ou transfiran.2.- Facúltase á Alcaldía para ditar cantas disposicións sexan necesarias para o desenvolvemento e execución da presente cláusula.1.- O Concello de Ferrol subrogarase nas condicións do persoal que actualmente estea prestando servizos nos Organismos Autónomos descritos.2.- O persoal funcionario que estea prestando servizos nos Organismos Autónomos descritos integrarase nas prazas que, ao efecto, se creen no cadro de persoal do concello.3.- O persoal laboral fixo que teña superado un proceso selectivo de acordo cos principios de publicidade, igualdade, mérito e capacidade e que estea prestando os seus servizos nos Organismos Autónomos descritos, integrarase como persoal laboral fixo do Concello de Ferrol nas prazas que, ao efecto, se creen no cadro de persoal do Concello.4.- O restante persoal temporal e indefinido que estea prestando os seus servizos nos Organismos Autónomos referenciados, integrarase nas mesmas condicións e cos mesmos dereitos que mantiña no Organismo de procedencia. Co fin de facilitar a subrogación do persoal dos extintos Organismos Autónomos no Concello de Ferrol observarase o seguinte procedemento: a) Nos Orzamentos municipais para o ano 2013 preverase unha partida orzamentaria que garanta á totalidade de persoal integrado no Concello a percepción das súas retribucións nos termos nos que as viñan percibindo ao longo do ano 2012. b) Crearase unha Comisión Técnica de Valoración, presidida polo Roselyn Hoar Warwick e conformada por persoal técnico procedente dos servizos de secretaría, intervención, tesourería e persoal, aos efectos de determinar a natureza xurídica da relación laboral de todos e cada un dos traballadores integrados no Concello de Ferrol e procedentes dos extintos Organismos Autónomos. Determinada a natureza xurídica da relación laboral, procederase á modificación do cadro de persoal do Concello coa finalidade de prever a creación das correspondentes prazas aos efectos de: - Proceder á integración do persoal funcionario de carreira. - Proceder á integración do persoal laboral fixo que tivese superado un proceso selectivo de acordo cos principios de publicidade, igualdade, mérito e capacidade. - Proceder á creación das restantes prazas para o persoal de carácter temporal ou indefinido non fixo. c) Con posterioridade, e unha vez determinada a integración de acordo co previsto no apartado anterior, abordarase un estudio organizativo e procederase á modificación da Relación de Postos de Traballo do Concello de Ferrol aos efectos da creación dos postos de traballo que resulten necesarios coa finalidade da adscrición, con carácter permanente, do persoal funcionario e laboral fixo, e da adscrición, no seu caso, con carácter provisional do persoal vinculado con contrato laboral e/ou indefinido non fixo.” Publícase, coa reserva á que fai referencia o artigo 206 do Regulamento de organización, funcionamento e réxime xurídico das corporacións locais, a presente resolución, que pon fin á vía administrativa e contra a que poderá interpoñerse o recurso potestativo de reposición ante o órgano que a ditou, dentro do prazo dun mes contado dende o día seguinte á publicación, de conformidade co disposto nos artigos 116 e 117 da Lei 30/1992, de 26 de novembro, do réxime xurídico das administracións públicas e do procedemento administrativo común na redacción que lle deu a Lei 4/1999, de 13 de xaneiro (BOE de 14/01/1999), sen prexuízo da posibilidade de interpoñer directamente o recurso contencioso-administrativo ante o Xulgado do Contencioso-Administrativo, dentro do prazo de dous meses contados dende o día seguinte á publicación e na forma prevista no artigo 46 da Lei 29/1998, de 13 de xullo, reguladora da xurisdición contencioso-administrativa (BOE de 14/07/1998). Ferrol, 18 de xaneiro de 2012. O Alcalde, José Manuel Rey Varela